Diari Oficial de la Generalitat Valenciana


Sumari del DOGV 9034, del 04-03-2021 (2021/1904)

RESOLUCIÓ de 3 de febrer de 2021, de la directora general de Sector Públic i Patrimoni, per la qual s'aprova la relació de béns i drets que integren el cabal de l'herència abintestat de Concepció Casañs Ballester (EIP 344/2017).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9034

Data del DOGV
:   04-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1904


Data del document
:   03-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de febrer de 2021, de la directora general de Sector Públic i Patrimoni, per la qual s'aprova la relació de béns i drets que integren el cabal de l'herència abintestat de Concepció Casañs Ballester (EIP 344/2017). [2021/1904]  
Mitjançant escrit remés per Community Administració de Finques es va posar en coneixement de la Conselleria d'Hisenda i Model Econòmic, la defunció sense testar de Concepción Casañs Ballester, sense aportar cap mena de documentació sobre aquest tema.  
Amb data 7 de juny de 2018, el director general de Sector Públic, Model Econòmic i Patrimoni, va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fetes els oportuns esbrinaments es constata que la causant amb DNI \*\*\*\*461\*\*, mor el 10 de gener de 2010, i ha estat empadronada a València.  
Amb data 13 de desembre de 2018, la directora general del Sector Públic, Model Econòmic i Patrimoni va signar resolució d'acabament d'investigació prèvia i incoació de l'expedient de declaració administrativa d'hereus abintestat de la causant amunt indicada, es va publicar en el DOGV de 17 de gener de 2019 i es va exposar en el tauler d'edictes de l'Ajuntament de València del 2 de gener al 4 de febrer de 2019.  
  
Amb data 1 de febrer de 2021 es dicta resolució de la directora general del Sector Públic i Patrimoni d'acabament de l'expedient de declaració administrativa d'herència intestada i acceptació de l'herència de Concepción Casañs Ballester per la Generalitat.  
A conseqüència d'aquesta actuació s'ha pogut comprovar que la finada era titular de l'immoble següent:  
Finca núm. 43.301 de la secció 4a A d'afores, inscrita en el Registre de la Propietat núm. 15 de València, foli 72, tom 1995, llibre 441.  
  
Casa situada en carrer José Mestre, núm. 6, pis primer, lletra C.  
Respecte a altres possibles béns mobles i altres drets, no han sigut localitzats.  
A la vista de l'anterior, es desprén que, d'acord amb l'article 6 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, correspon aprovar la relació de béns i drets de l'herència.  
  
En conseqüència, considerant el que disposa el decret abans esmentat, l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària i en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, resolc:  
  
Únic  
Aprovar la relació de béns i drets que s'indiquen a continuació i que formen part del cabal hereditari de Concepción Casañs Ballester:  
  
  
Finca núm. 43.301 de la secció 4a A d'afores, inscrita en el Registre de la Propietat número 15 de València, foli 72, tom 1995, llibre 441.  
  
Casa situada en carrer José Mestre, núm. 6, pis primer, lletra C.  
  
València, 3 de febrer de 2021.- La directora general del Sector Públic i Patrimoni: Isabel Castelló García.